****

**การอบรมหลักสูตร “การจัดการองค์ความรู้ : ห้องสมุดและวิชาชีพบรรณารักษ์” รุ่นที่ 5**

**ระหว่างวันที่ 8–9 สิงหาคม 2562**

**ณ หอประชุมศาสตราจารย์สังเวียน อินทรวิชัย ตลาดหลักทรัพย์แห่งประเทศไทย**

**หลักการและเหตุผล**

ปัจจุบันโลกได้เข้าสู่ยุคเศรษฐกิจฐานความรู้ (Knowledge-based Economy – KBE) งานต่างๆ จำเป็นต้องใช้ความรู้มาสร้างผลผลิตให้เกิดมูลค่าเพิ่มมากยิ่งขึ้น การจัดการความรู้เป็นคำกว้างๆ ที่มีความหมายครอบคลุมเทคนิค กลไกต่างๆ มากมาย เพื่อสนับสนุนให้การทำงานของแรงงานความรู้ (Knowledge Worker) ให้มีประสิทธิภาพยิ่งขึ้น กลไกดังกล่าวได้แก่ การรวบรวมความรู้ที่กระจัดกระจายอยู่ที่ต่างๆ มารวมไว้ที่เดียวกัน สร้างบรรยากาศให้คนคิดค้น เรียนรู้ สร้างความรู้ใหม่ๆ ขึ้น การจัดระเบียบความรู้ในเอกสาร และทำสมุดหน้าเหลืองรวบรวมรายชื่อผู้มีความรู้ในด้านต่างๆ และสิ่งสำคัญที่สุด คือการสร้างช่องทางและเงื่อนไขให้เกิดการแลกเปลี่ยนความรู้ระหว่างกัน เพื่อนำไปพัฒนางานให้สัมฤทธิ์ผล

ความรู้สามารถแบ่งเป็นประเภทใหญ่ๆ ได้แก่ ความรู้ชัดแจ้ง (Explicit Knowledge) และ ความรู้แฝงเร้น หรือความรู้แบบฝังลึก (Tacit Knowledge) ความรู้ชัดแจ้งเป็นความรู้ที่สามารถเขียนอธิบายออกมาเป็นตัวอักษร เช่น คู่มือปฏิบัติงาน ตำรา ฯลฯ ส่วนความรู้แฝงเร้นเป็นความรู้ที่ฝังอยู่ในตัวคน ยังไม่ได้ถอดออกมาเป็นลายลักษณ์อักษร หรือบางครั้งก็ไม่สามารถถอดเป็นลายลักษณ์อักษรได้ ความรู้ที่สำคัญส่วนใหญ่ มีลักษณะเป็นความรู้แฝงเร้น อยู่ในคนทำงาน และผู้เชี่ยวชาญในแต่ละเรื่อง จึงต้องอาศัยกลไกแลกเปลี่ยนเรียนรู้ให้คนได้พบกัน สร้างความไว้วางใจกัน และถ่ายทอดความรู้ระหว่างกันและกัน

การถ่ายทอดความรู้ อันเป็นส่วนประกอบของการจัดการองค์ความรู้ ซึ่งได้ปฏิบัติกันมานานแล้ว ตัวอย่างรูปแบบการถ่ายทอดความรู้ เช่น การอภิปรายของเพื่อนร่วมงานในระหว่างการปฏิบัติงาน การอบรมพนักงานใหม่อย่างเป็นทางการ ห้องสมุดขององค์กร โปรแกรมการฝึกสอนทางอาชีพและการเป็นพี่เลี้ยง ซึ่งรูปแบบการถ่ายทอดความรู้มีการพัฒนารูปแบบโดยอาศัยเทคโนโลยีคอมพิวเตอร์ที่กระจายอย่างแพร่หลายและกว้างขวาง อัน ก่อให้เกิดเทคโนโลยีฐานความรู้ ระบบผู้เชี่ยวชาญและคลังความรู้ ทำให้กระบวนการถ่ายทอดความรู้เป็นไปอย่างง่ายมากยิ่งขึ้น

จากที่ผ่านมาห้องสมุดหลายแห่งตระหนักความสำคัญและการสร้างองค์ความรู้ โดยเฉพาะอย่างยิ่ง ห้องสมุด ซึ่งถือเป็นแหล่งรวบรวมความรู้ที่หลากหลายรูปแบบ ประจวบกับเทคโนโลยีและความต้อง การของสังคมในด้านการพัฒนาห้องสมุดมีชีวิตค่อนข้างแพร่หลายในสังคม แต่ผู้จัดการสารสนเทศหรือองค์ความรู้ของห้องสมุดยังค่อนข้างขาดแคลน อาทิ ห้องสมุดโรงเรียน ห้องสมุด ตชด. ห้องสมุดประชาชน และห้องสมุดเรือนจำ/ทัณฑสถาน ไม่มีบรรณารักษ์วิชาชีพมามาบริหาร จัดการและดำเนินงาน ให้ห้องสมุดได้มาตรฐาน สามารถแลกเปลี่ยนความรู้ระหว่างห้องสมุด ทำให้ต่างคนต่างพัฒนา โดยไม่ได้คำนึงถึงรูปแบบมาตรฐานสากล ทำให้สูญเสียการลงทุนพัฒนาห้องสมุดและยังไม่คุ้มค่าเท่าที่ควร อีกทั้งรัฐบาลได้กำหนดให้การอ่านเป็นวาระแห่งชาติ โดยในปี 2552-2561 รัฐบาลได้ประกาศให้เป็นทศวรรษแห่งการอ่าน อีกทั้งประเทศไทยได้รับการคัดเลือกให้เป็นเมืองหนังสือโลก

สมาคมห้องสมุดแห่งประเทศไทยฯ ตระหนักความสำคัญของการอ่าน โดยการสร้างองค์ความรู้สำหรับห้องสมุดและวิชาชีพบรรณารักษ์ เพื่อร่วมพัฒนาห้องสมุดให้เป็นแหล่งเรียนรู้ตลอดชีวิต และพัฒนาบรรณารักษ์ เจ้าหน้าที่ห้องสมุดให้เป็นบรรณารักษ์มืออาชีพ เพื่อผลักดันทศวรรษแห่งการอ่านให้เกิดผลอย่างเป็นรูปธรรม โดยการสร้างองค์ความรู้สำหรับผู้ปฏิบัติงานห้องสมุด เพื่อพัฒนาห้องสมุดสู่ประชาคมอาเซียน

การจัดหลักสูตร “**การจัดการองค์ความรู้ : ห้องสมุดและวิชาชีพบรรณารักษ์**” ได้ดำเนินการอบรมมากว่าจำนวน 4 รุ่น ๆ ละ 300 คน รวมจำนวน 1,200 คน ได้พัฒนาคุณภาพผู้ให้บริการห้องสมุดให้มีความรู้ในการบริหาร บริการ และจัดกิจกรรมอย่างมืออาชีพออกสู่ชุมชนและสังคม เพื่อเป็นผู้นำการอ่านและสร้างวัฒนธรรมการอ่านสู่ชุมชนและสังคมอย่างเป็นรูปธรรมต่อไป

**วัตถุประสงค์**

1. เพื่อพัฒนาองค์ความรู้ด้านห้องสมุดและวิชาชีพบรรณารักษ์ทั้งงานบริหาร งานเทคนิค งานบริการ งานกิจกรรม และคู่มือการดำเนินงานสำหรับบรรณารักษ์ให้ทันสมัย และมาตรฐานสากล

2. เพื่อเป็นแนวทางในการศึกษาหาความรู้ พัฒนา ปรับปรุง เพิ่มประสิทธิภาพในการดำเนินงาน บริหาร บริการ งานห้องสมุดประเภทต่าง ๆ ในสังคมไทยให้มีศักยภาพยิ่งขึ้น

3. เพื่อร่วมนำพาห้องสมุดสังคมไทยก้าวไปสู่ห้องสมุดสังคมประชาคมอาเซียน

**กลุ่มเป้าหมาย**

1. เชิงปริมาณ

- บรรณารักษ์ห้องสมุดได้รับการอบรม ความรู้ห้องสมุดและวิชาชีพบรรณารักษ์ เพื่อให้ผู้รับผิดชอบห้องสมุด ครูที่ไม่มีวุฒิบรรณารักษ์ สามารถพัฒนาห้องสมุดได้ตามเกณฑ์มาตรฐาน ไม่น้อยกว่า 300คน

- ห้องสมุดกลุ่มเป้าหมายได้แก่ ห้องสมุดโรงเรียนในสังกัด สพฐ. หรือ กทม. ห้องสมุดโรงเรียน ตชด. ห้องสมุดประชาชน ห้องสมุดพร้อมปัญญา กรมราชทัณฑ์ ห้องสมุดเครือข่ายของตลาดหลักทรัพย์แห่งประเทศไทย มีความรู้ ความเข้าใจในการใช้องค์ความรู้เพื่อพัฒนาห้องสมุด สามารถนำองค์ความรู้ไปใช้และพัฒนาห้องสมุดไม่น้อยกว่า 300 แห่ง

2. เชิงคุณภาพ

-บรรณารักษ์ห้องสมุดมีองค์ความรู้ด้านการบริหาร บริการและจัดการทรัพยากรห้องสมุด อันจะก้าวไปสู่บรรณารักษ์มืออาชีพต่อไป

- ห้องสมุดกลุ่มเป้าหมายมีระบบ ระเบียบ และบริการได้มาตรฐานสากล สามารถแลกเปลี่ยนและใช้ข้อมูลร่วมกันระหว่างห้องสมุดไม่น้อยกว่าร้อยละ 80

3. ผู้เข้ารับการอบรม

3.1 ผู้ปฏิบัติงานห้องสมุด ที่ไม่มีคุณวุฒิบรรณารักษศาสตร์ จำนวน 300 คน

**ผลที่คาดว่าจะได้รับต่อกลุ่มเป้าหมาย**

**ต่อกลุ่มเป้าหมาย**

1. บรรณารักษ์ห้องสมุดแต่ละประเภทมีความรู้ความสามารถ มีความพร้อมในการพัฒนาห้องสมุดได้ตามเกณฑ์มาตรฐาน

2. ห้องสมุดกลุ่มเป้าหมาย มีองค์ความรู้ในสาขาวิชาบรรณารักษ์และห้องสมุดเพื่อพัฒนาให้ได้มาตรฐาน สามารถแลกเปลี่ยนและการใช้ข้อมูลร่วมกัน อันจะก่อให้เกิดประโยชน์ต่อสังคมไทย

**ต่อสังคมโดยรวม**

1. ภาพลักษณ์อันดีของสมาคมห้องสมุดแห่งประเทศไทยฯ และตลาดหลักทรัพย์แห่งประเทศไทย ในฐานะหน่วยงานที่สนับสนุนแหล่งเรียนรู้และสร้างองค์ความรู้ด้านห้องสมุดและวิชาชีพบรรณารักษ์สำหรับสังคมไทยให้สามารถดำเนินงานได้อย่างเป็นระบบและมาตรฐานสากล

2. ห้องสมุดในสังคมไทย มีทิศทางและแนวทางในการดำเนินงานห้องสมุดที่ได้มาตรฐานสากล กระจายไปตามส่วนต่าง ๆ โดยการใช้องค์ความรู้ 7 หมวดดังกล่าวผ่านสื่อสิ่งพิมพ์และสื่อออนไลน์

**สถานที่ประชุม**

หอประชุมศาสตราจารย์สังเวียน อินทรวิชัย ตลาดหลักทรัพย์แห่งประเทศไทย ข้างสถานทูตสาธาณรัฐประชาชนจีน ถนนรัชดาภิเษก เขตห้วยขวาง กทม.

**ค่าลงทะเบียน**ไม่มีค่าใช้จ่ายผู้เข้าอบรมจะได้รับซีดีหนังสือการจัดการองค์ความรู้6 เรื่องประกอบด้วย

1. ประวัติสมาคมห้องสมุดแห่งประเทศไทย
2. งานจัดตั้งและดำเนินงานห้องสมุด
3. งานเทคนิคห้องสมุด
4. งานบริการและกิจกรรมห้องสมุด
5. งานเทคโนโลยีห้องสมุด
6. แนวปฏิบัติที่ดีสำหรับห้องสมุด

(จำนวนจำกัด 300 คนเท่านั้น)

**กำหนดการอบรมหลักสูตร “การจัดการองค์ความรู้ : ห้องสมุดและวิชาชีพบรรณารักษ์" รุ่นที่ 5 วันที่ 8-9 สิงหาคม 2562**

**ณ หอประชุมศาสตราจารย์ สังเวียน อินทรวิชัย ชั้น 7 ตลาดหลักทรัพย์แห่งประเทศไทย**

**---------------------------------------------------------------------------**

**วันพฤหัสที่ 8 สิงหาคม 2562**

8.00 - 8.30 น. ลงทะเบียน

8.30 - 9.00 น. รายงานการอบรม "**การจัดการองค์ความรู้: ห้องสมุดและวิชาชีพบรรณารักษ์**"

โดย  **ศาสตรเมธีสุวคนธ์ ศิริวงศ์วรวัฒน์** อุปนายกสมาคมห้องสมุดแห่งประเทศไทยฯ

09.00-09.15 น. กล่าวต้อนรับ

โดย **ดร.กฤษฏา เสกตระกูล**  รองผู้จัดการ ตลาดหลักทรัพย์แห่งประเทศไทย

09.15-11.30 น. แนะนำ**แหล่งเรียนรู้การลงทุน ตลาดหลักทรัพย์แห่งประเทศไทย**

และนำชม “**ห้องสมุดมารวย”& “พิพิธภัณฑ์เรียนรู้การลงทุน**”

11.30-12.30 น. **อาหารกลางวัน ตามอัธยาศัย**

12.30-14.00 น. การบรรยายเรื่อง "**ห้องสมุดและประวัติสมาคมห้องสมุดแห่งประเทศไทย**ฯ"

แนะนำ "**งานจัดตั้งและดำเนินงานห้องสมุด**"

1. การจัดตั้งห้องสมุด การบริหารงานห้องสมุด&การดำเนินงานห้องสมุด
2. มาตรฐานห้องสมุด

3. จรรยาบรรณห้องสมุด

โดย **อ.สุวคนธ์ ศิริวงศ์วรวัฒน์**  สมาคมห้องสมุดแห่งประเทศไทยฯ

14.00-15.00 น. แนะนำ "**งานเทคนิคห้องสมุด**"

1. การคัดเลือก จัดหา จัดซื้อ ทรัพยากร 2. การลงทะเบียนทรัพยากร

3. การวิเคราะห์ทรัพยากร

โดย **รศ.ดร.ทัศนา หาญพล** มหาวิทยาลัยสุโขทัยธรรมาธิราช

15.00-15.30น. พัก อาหารว่าง

15.30-16.30 น. แนะนำ "**งานเทคนิคห้องสมุด**" (ต่อ)

4. การให้หัวเรื่อง 5. การจัดเตรียมทรัพยากร6. การบำรุงรักษาทรัพยากร

7. การสำรวจทรัพยากร 8. การจำหน่ายทรัพยากร

โดย **รศ.ดร.ทัศนา หาญพล** มหาวิทยาลัยสุโขทัยธรรมาธิราช

**วันศุกร์ที่ 9 สิงหาคม 2562**

08.30 - 10.00 น. แนะนำ "**งานบริการและกิจกรรมห้องสมุด**"

1. การบริการพื้นฐานห้องสมุด
2. การบริการเสริมประเภทต่าง ๆ
3. การจัดกิจกรรมห้องสมุด& กิจกรรมส่งเสริมการอ่าน

โดย **อ.วีระวรรณ วรรณโท** อดีตหัวหน้าห้องสมุดโรงเรียนบางกะปิ

10.00-10.30น. พัก อาหารว่าง

10.30-11.30น. แนะนำ "**งานเทคโนโลยีห้องสมุด** และ **แนวทางการคัดเลือกระบบโปรแกรม**

**ห้องสมุดอัตโนมัติ Open Source**

- KOHA - ULibM- OBEC - PMB

โดย  **อ.สุจิตร สุวภาพ** สมาคมห้องสมุดแห่งประเทศไทยฯ

**อ.นวภรณ์ ซังบุดดา** ข้าราชการบำนาญ สพฐ. กระทรวงศึกษาธิการ

11.30-12.30 น. **อาหารกลางวัน ตามอัธยาศัย**

12.30-14.30 น. แนะนำ "**งานเทคโนโลยีห้องสมุด**" (ต่อ)

1. เทคโนโลยีสารสนเทศกับการประยุกต์ในงานห้องสมุด

โดย **ดร.นฤมล รื่นไวย์**  สมาคมห้องสมุดแห่งประเทศไทยฯ

1. การจัดการสารสนเทศดิจิทัลสำหรับงานห้องสมุด

โดย **อ.ประดิษฐา ศิริพันธ์** สถาบันบัณฑิตศึกษาจุฬาภรณ์

14.30-15.00น. พัก อาหารว่าง

15.00-16.00 น. แนะนำ “**แนวปฏิบัติที่ดีสำหรับห้องสมุด : การบริหารจัดการห้องสมุดมีชีวิต**”

**อ.สุจิตร สุวภาพ**สมาคมห้องสมุดแห่งประเทศไทยฯ

16.00-16.30 น. มอบวุฒิบัตร กล่าวปิดการอบรม และถ่ายภาพร่วมกันเป็นที่ระลึก

**\*ผู้เข้ารับการอบรม จำนวนชั่วโมงไม่ต่ำกว่า 80% จะได้รับวุฒิบัตร**